
PANEVĖŽIO LOPŠELIO-DARŽELIO „VOVERAITĖ“ 2026-2027 M.M.
PRIEŠMOKYKLINIO UGDYMO PLANAS

I. SKYRIUS 
BENDROSIOS NUOSTATOS

1. Panevėžio lopšelio-darželio „Voveraitė  priešmokyklinio ugdymo planas (toliau – Planas) parengtas vadovaujantis Priešmokyklinio ugdymo tvarkos aprašu, patvirtintu Lietuvos Respublikos švietimo, mokslo ir sporto ministro 2013 m. lapkričio 21 d. įsakymu Nr. V-1106, Priešmokyklinio, pradinio, pagrindinio ir vidurinio ugdymo bendrosiomis programomis, patvirtintomis Lietuvos Respublikos švietimo, mokslo ir sporto ministro 2022 m. rugpjūčio 24 d. įsakymu Nr. V-1269 ir Vaiko ugdymo ir ugdymosi poreikių, pažangos įvertinimo tvarkos aprašu, patvirtintu Lietuvos Respublikos švietimo, mokslo ir sporto ministro 2021 m. gruodžio 27 d. įsakymu Nr. V-2306.
2. Ugdymo plano tikslas – atsižvelgiant į kiekvieno vaiko patirtį, galias, ugdymosi poreikius, vadovaujantis humanistinėmis, demokratinėmis vertybėmis, užtikrinti palankias asmenybės raidos ir ugdymo(si) sąlygas, padėti pasirengti sėkmingai pradėti mokytis mokykloje. 
3. Tikslas  realizuojamas šiais uždaviniais:
3.1. atpažinti kiekvieno vaiko ugdymosi poreikius, kylančius iš asmenybės raidos tarpsnio, individualių raidos ypatumų, prigimtinių gebėjimų visumos ir sociokultūrinės aplinkos; 
3.2. į vaiką ir jo vertybių ugdymą orientuotame, integraliame ugdymo procese tikslingai taikyti vaiko ir pedagogo sąveika grindžiamus ugdymo(si) metodus, priemones;  
3.3. organizuoti ugdymą derinant kryptingą pedagogo ir spontanišką vaiko veiklą, taikant patirtinio ugdymosi metodus (projektus, tyrinėjimus, eksperimentavimą, pažintines išvykas, diskusijas ir kt.), pripažįstant žaidimą ir kasdienį vaiko gyvenimą grupėje kaip neatsiejamą ugdymo dalį; 
3.4. sukurti 5–6 m. amžiaus vaikų ugdymuisi pritaikytą ir ugdymąsi stimuliuojančią aplinką; 
3.5. siekiant užtikrinti kiekvieno vaiko ugdymosi sėkmę, sudaryti galimybę vaikams skirtingais būdais pademonstruoti pasiekimus bei daromą pažangą ir juos sistemingai fiksuoti, dokumentuoti, analizuoti, vertinti ir aptarti su tėvais (globėjais) ir kitais su vaiko ugdymu susijusiais asmenimis; 
3.6. kurti ir plėtoti pasitikėjimu ir pagarba, aktyvia partneryste grindžiamą tikslingą bendradarbiavimą su tėvais (globėjais), švietimo pagalbos specialistais, pradinio ugdymo mokytojais ir kitais švietimo paslaugų tiekėjais.
4. Plane vartojamos sąvokos atitinka Lietuvos Respublikos švietimo įstatyme apibrėžtas sąvokas. 

II SKYRIUS 
BENDRIEJI PRIEŠMOKYKLINIO UGDYMO REIKALAVIMAI

5. Priešmokyklinis ugdymas:
5.1. pradedamas teikti vaikui, kai tais kalendoriniais metais jam sueina 6 metai;
5.2. gali būti teikiamas anksčiau tėvų (globėjų) sprendimu, bet ne anksčiau, negu vaikui sueina 5 metai; 
5.3. tėvai (globėjai) turi teisę kreiptis į Panevėžio pedagoginę psichologinę tarnybą, dėl 5 metų vaiko brandumo ugdytis pagal priešmokyklinio ugdymo programą vertinimo. Rekomenduojama kreiptis ne anksčiau nei vaikui sueina 4 metai 8 mėnesiai (atsižvelgiant į vaiko brandumo lopšelyje-darželyje įvertinimo testo taikymo galimybes). Panevėžio pedagoginę psichologinė tarnyba ne vėliau kaip per 20 darbo dienų nuo kreipimosi dienos pateikia rekomendacijas tėvams (globėjams) dėl vaiko pasirengimo mokytis; 
6. Priešmokyklinis ugdymas organizuojamas pagal Priešmokyklinio ugdymo bendrąją programą (toliau – Programa). 
7. Programą įgyvendina priešmokyklinio ugdymo mokytojai, bendradarbiaudami su meninio ugdymo, fizinio ugdymo mokytojais ir neformaliojo švietimo mokytojais. Švietimo pagalbą teikia logopedas, specialusis pedagogas, socialinis pedagogas, mokinio padėjėjas. 
8. Priešmokyklinio ugdymo organizavimo forma yra priešmokyklinio ugdymo grupė.
9. Priešmokyklinis ugdymas vykdomas pagal lopšelio-darželio pasirinktus grupės veiklos modelius – 2 jungtines V modelio PU grupes. 
10. Įgyvendinant Programą, ugdomos šios kompetencijos: komunikavimo, kultūrinė, kūrybiškumo, pažinimo, pilietiškumo, skaitmeninė ir socialinė, emocinė ir sveikos gyvensenos. Visos kompetencijos yra vienodai svarbios. 
11. Programoje išskirtos šešios ugdymosi sritys: gamtamokslinis ugdymas, kalbinis ugdymas, matematinis ugdymas, meninis ugdymas, visuomeninis ugdymas, sveikatos ir fizinis ugdymas. Visos ugdymosi sritys yra lygiavertės ir ugdomos integraliai su kompetencijomis.
12. Programa įgyvendinama, vadovaujantis šiais ugdymo principais: 
12.1.  žaismės / kūrybiškumo – ugdymas siejamas su žaidimu, žaismingais metodais įvairinant ugdomąją veiklą, ugdymo turinį, vertybių ugdymą; siekiama vaiko aktyvaus dalyvavimo, rodomos iniciatyvos, atskleidžiant vaikystės fenomeną, vaiko kultūrą, kartu skatinant žaisti vaizduote, kalba, kūnu, pojūčiais; 
12.2.  sąveikos – ugdymas grindžiamas visų šio proceso dalyvių (vaiko, tėvų (globėjų), pedagogų ir kitų asmenų, dalyvaujančių vykdant priešmokyklinio ugdymo programą, sąveika; 
12.3. įtraukties – siekiama tenkinti vaikų grupės ir / ar konkretaus vaiko individualius poreikius, tikslingai parenkant priemones ir / ar ugdymo(si) metodus, individualizuojant ugdymo turinį ir teikiant ugdymosi paramą; 
12.4. socialinio kultūrinio kryptingumo – ugdymas grindžiamas žmogiškosiomis, tautinėmis ir pilietinėmis vertybėmis, orientuotas į vaiko gyvenimui reikalingų socialinių kultūrinių kompetencijų plėtojimą, toleranciją ir daugiakultūriškumą; 
12.5. integralumo – siekiama vientiso fizinės, emocinės, socialinės ir pažinimo sričių plėtojimo, vadovaujantis visuminiu požiūriu į vaiką ir integraliu kompetencijų ugdymu; 
12.6. kontekstualumo – ugdymo turinys glaudžiai siejamas su artimiausia vaiko aplinka, socialiniais kultūriniais jos pokyčiais, siekiama, kad ugdymo patirtys vaikui būtų prasmingos, aktualios ir įdomios.
III SKYRIUS
UGDYMO PROCESO ORGANIZAVIMAS

PIRMASIS SKIRSNIS
MOKSLO METŲ TRUKMĖ IR STRUKTŪRA

13. 2026–2027 mokslo metai prasideda 2026 m. rugsėjo 1 d., baigiasi 2027 m. rugpjūčio 31 d. 
14. Ugdymas pagal Programą vykdomas nuo 2026 m. rugsėjo 1 d. iki 2027 m. gegužės 31 d. (167 d.)
15. Pagal Programą vaikai ugdomi vienerius metus. Minimali priešmokyklinio ugdymo trukmė - 640 valandų per metus. 
16. Atsižvelgiant į tėvų poreikius (pagal prašymus bei ugdymo sutartis vasaros laikotarpiui) ir ikimokyklinio ugdymo lopšelyje-darželyje galimybes, ugdymas gali būti vykdomas ir vasaros laikotarpiu (iki rugpjūčio 31 d.).
17. Lopšelis-darželis dirba 5 dienas per savaitę, 10,48 val. per dieną, grupių darbo laikas  nuo 7.00 val. iki 17.48 val.; 
18. Ugdomoji kalba – lietuvių;
19. Vaikų atostogos vykdomos pagal bendrojo ugdymo mokykloms nustatytą mokinių atostogų laiką:
	Atostogos
	Prasideda
	Baigiasi

	Rudens atostogos
	2026 m. lapkričio 2 d.
	2026 m. lapkričio 8 d.

	Žiemos (Kalėdų) atostogos
	2026 m. gruodžio 21 d.
	2027 m. sausio 3 d.

	Žiemos atostogos
	2027 m. vasario 15 d.
	2027 m. vasario 21 d.

	Pavasario (Velykų) atostogos
	2027 m. kovo 22 d.
	2027 m. kovo 28 d.


20. Priešmokyklinio ugdymo grupės vaikai, kurie rekomenduojamų atostogų metu lanko priešmokyklinio ugdymo grupę – nevykdo tolimesnio Programos turinio įgyvendinimo, o dalyvauja žaidimų, dailės, eksperimentų, sporto ar kitose veiklose, tobulina silpnesnes kompetencijų sritis. 
21. Atostogų metu, sumažėjus lankančių vaikų skaičiui, sudaroma viena  jungtinė grupė neviršijant LR HN normos reikalavimų maksimaliam vaikų skaičiui. 
22. Karantino, ekstremalios situacijos, ekstremalaus įvykio ar įvykio, keliančio pavojų vaikų sveikatai ir gyvybei ar esant aplinkybėms, dėl kurių ugdymo procesas negali būti organizuojamas kasdieniu mokymo proceso organizavimo būdu, ugdymo procesas gali būti koreguojamas arba laikinai stabdomas, arba organizuojamas nuotoliniu mokymo proceso organizavimo būdu.  Ugdymo proceso organizavimo principai yra išdėstyti Plano V skyriuje.

ANTRASIS SKIRSNIS
UGDYMO PROCESO ORGANIZAVIMO FORMOS IR DIENOTVARKĖ

23. Priešmokyklinis ugdymas organizuojamas kasdien, integruojant jį į visos dienos grupės veiklą. Ugdymo proceso organizavimo pagrindinės formos yra: kasdienė ugdomoji veikla (žaidimai, tyrinėjimai, projektai, kūrybinės dirbtuvės), kasdienio gyvenimo rutinos (valgymas, asmens higiena, poilsis, pasirengimas veikloms), išvykos, edukacinės programos bei šventės. 
24. Vaikų ugdomajai veiklai organizuoti skiriamas laikas derinamas su Lietuvos higienos normų reikalavimais, užtikrinant optimalią proto ir fizinės veiklos bei poilsio pusiausvyrą. 
25. Kasdienėje dienotvarkėje numatomas laikas vaikų spontaniškiems ir organizuotiems žaidimams, individualiai bei grupinei veiklai, kasdieniam buvimui lauko erdvėse (aktyviai veiklai lauke skiriama ne mažiau kaip 2 valandos per dieną, atsižvelgiant į oro sąlygas). 
26. Ramaus poilsio laikas numatomas dienos metu, atsižvelgiant į vaikų amžiaus ypatumus ir individualius poreikius. Vaikams, kurie nemiega, sudaromos sąlygos ramaus poilsio veiklai: siūloma vartyti knygeles, klausytis ramios muzikos ar pasakų, spalvinti, piešti, atlikti nesudėtingas kūrybines užduotis, dėlioti dėliones, konstruoti iš įvairių konstruktorių, žaisti stalo žaidimus, vartyti paveikslėlių knygas ir užsiimti kitomis vaikui patinkančiomis ramiomis veiklomis.
27. Savaitinė ugdymo apimtis ir ugdymo valandų skaičius konkrečioms sritims paskirstomi tolygiai, užtikrinant visų 9 kompetencijų ir 6 ugdymosi sričių integralų ugdymą per savaitę, neviršijant leistinų normų. Priešmokyklinio ugdymo grupėse įgyvendinamas visos dienos mokyklos integruotos dienos grupės modelis pagal ugdomųjų veiklų dienotvarkes. 1 priedas. 

TREČIASIS SKIRSNIS
UGDYMO TURINIO ĮGYVENDINIMAS IR NEFORMALUSIS ŠVIETIMAS

28. Programą įgyvendina priešmokyklinio ugdymo mokytojai, bendradarbiaudami su meninio ir fizinio ugdymo mokytojais:

	Ugdymo sritis
	Paskirtis
	Val. / užsiėmimų
per sav.

	Priešmokyklinio ugdymo programa 

STEAM / Panevėžio miesto Inžinerinio ugdymo programa* 

Verslumo ir finansinio raštingumo programa
	Pagrindinio ugdymo turinio įgyvendinimas, visų 9 kompetencijų ugdymas.
Į pagrindinį ugdymą integruota:
Tyrinėjimo, problemų sprendimo, eksperimentavimo gebėjimų lavinimas. Techninės kūrybos, konstravimo, inžinerinio mąstymo pradmenų ugdymas;

Kūrybiškumo, iniciatyvumo ir ankstyvųjų finansinio raštingumo įgūdžių formavimas.

	54 val.

	Meninis ugdymas
	Muzikinės, dailės kompetencijų ir kūrybinės saviraiškos ugdymas
	Ne mažiau kaip 2 užsiėmimai

	Fizinis ugdymas*
	Fizinės sveikatos, judėjimo aktyvumo ir motorinių įgūdžių plėtotė
	

	Neformaliojo vaikų švietimo veiklos* (finansuojamos Savivaldybės lėšomis)

	Papildomos kryptingos veiklos (įgyvendina neformaliojo švietimo mokytojas)
	


*Šios veiklos  vykdomos pagal visos dienos mokyklos integruotos dienos grupės Priešmokyklinio ugdymo grupių dienotvarkes (PU plano 27 punktas).

KETVIRTASIS SKIRSNIS
ŠVIETIMO PAGALBOS ORGANIZAVIMAS IR SOCIALINIS EMOCINIS UGDYMAS

29. Grupėje priešmokyklinio ugdymo mokytojui padeda mokytojo padėjėjas, o pagal poreikį vaikams pagalbą teikia mokinio padėjėjas.
30. Vaikams, turintiems specialiųjų ugdymosi poreikių, švietimo pagalba (logopedo, specialiojo pedagogo, psichologo) teikiama vadovaujantis Pedagoginės psichologinės tarnybos rekomendacijomis ir lopšelio-darželio nustatyta tvarka, sudarant individualius pagalbos planus.
31. Vaikams, kuriems nustatyti specialieji ugdymosi poreikiai, Programą pritaiko grupėje dirbantis priešmokyklinio ugdymo mokytojas (-ai) kartu su lopšelio-darželio Vaiko gerovės komisija, sudaryta vadovaujantis Vaiko gerovės komisijos funkcijų, sudarymo ir jos darbo organizavimo tvarkos aprašu, patvirtintu Lietuvos Respublikos švietimo, mokslo ir sporto ministro 2024 m. liepos 19 d. įsakymu Nr. V-818. 
32. Socialinis pedagogas pagal kompetenciją vertina vaikų socialinius ir emocinius poreikius, padeda spręsti bendravimo, elgesio, lankomumo ir socialinės adaptacijos sunkumus, bendradarbiauja su tėvais (globėjais), mokytojais, kitais švietimo pagalbos specialistais ir institucijomis. 
33. Socialinis emocinis vaikų ugdymas integruojamas į kasdienį ugdymą ir vykdomas įgyvendinant „Kimochis“, „Linksmieji draugai“ („PEPPI PALLS“) socialinio emocinio ugdymo, „Alkoholio, tabako, ir kitų psichiką veikiančių  medžiagų vartojimo prevencijos“, „Lytiškumo ugdymo“ programas.
PENKTASIS SKIRSNIS
INDIVIDUALAUS UGDYMO PLANO SUDARYMAS

34. Individualus ugdymo planas sudaromas šiais atvejais: 
34.1. 160 valandų per metus, jei gydytojų konsultacinė komisija vaikui yra paskyrusi ugdymą namie 12 mėnesių; 
34.2. 5 valandos per savaitę, jei gydytojų konsultacinė komisija vaikui yra paskyrusi ugdymą namie ne trumpiau kaip 1 mėnesį; 
34.3. 5 valandos per savaitę vaikui, sergančiam įvairiomis ligomis, besigydančiam medicininės reabilitacijos ir sanatorinio gydymo sveikatos priežiūros įstaigoje. 
35. Švietimo, mokslo ir sporto ministro nustatytais atvejais ir tvarka įvertinus vaiko ugdymo ir ugdymosi poreikius, pažangą, priešmokyklinis ugdymas gali trukti dvejus metus. Mokykla, priimdama sprendimą  dėl antrų priešmokyklinio ugdymo metų, vadovaujasi LR Švietimo, mokslo ir sporto ministro 2021 m. gruodžio 27 d. įsakyme Nr. V-2306 „Dėl vaiko ugdymo ir ugdymosi poreikių, pažangos, įvertinimo tvarkos aprašo patvirtinimo“ (su vėlesniais pakeitimais) nustatyta tvarka bendradarbiaujant su PPT ir tėvais. Vadovaujantis šio teisės akto 18 punktu sprendimą dėl antrų priešmokyklinio ugdymo metų priima tėvai (globėjai). 

ŠEŠTASIS SKIRSNIS
UGDYMO PROCESO ORGANIZAVIMAS NE LOPŠELYJE-DARŽELYJE

36. Ugdymo procesas organizuojamas ne tik lopšelyje-darželyje, bet ir kitose aplinkose, sudarant sąlygas vaikams giliau suprasti supantį pasaulį, autentiškomis sąlygomis išbandyti realius sprendimus.
37. Planuojamos veiklos ne lopšelio-darželio erdvėse: edukacijos Panevėžio STEAM centre, edukaciniai užsiėmimai Panevėžio G. Petkevičaitės-Bitės bibliotekoje, išvykos į gamtos mokyklą, Skaistakalnio parką, ekskursijos į gaisrinę/policiją, Lėlių vežimo teatrą, Laisvės aikštę ir kt. Saugaus elgesio taisyklių bei tėvų informavimo tvarką reglamentuoja lopšelio-darželio „Ugdymo ne mokyklos aplinkoje organizavimo tvarkos aprašas“, patvirtintas direktoriaus 2025 m. rugsėjo 19 d. įsakymu Nr. VĮ-47. 
38. Lopšelis-darželis, vadovaujantis Panevėžio miesto savivaldybės administracijos direktoriaus 2020 m. birželio 5 d. įsakymu Nr. A-459, padeda miesto priešmokyklinio amžiaus vaikus auginantiems tėvams (globėjams) organizuoti vaikų ugdymą (si) šeimoje. 

IV SKYRIUS
VAIKŲ PASIEKIMŲ IR PAŽANGOS VERTINIMAS

39. Priešmokyklinio amžiaus vaikų pasiekimų ir pažangos vertinimo dalyviai yra priešmokyklinio ugdymo mokytojas, švietimo pagalbos specialistai bei vaiko tėvai (globėjai). 
40. Vertinimas vykdomas vadovaujantis Programa, valstybiniais ugdymą reglamentuojančiais teisės aktais bei lopšelio-darželio nustatyta „Ikimokyklinio ir priešmokyklinio amžiaus vaikų ugdymo(si) pasiekimų ir pažangos vertinimo tvarkos aprašu“ , patvirtintu direktoriaus 2026 m. sausio 13 d. įsakymu Nr. VĮ-3. 
41. Priešmokyklinio ugdymo pasiekimai vertinami aprašomuoju būdu, orientuojantis į teigiamą požiūrį į vaiką, jo galimybių pripažinimą, stiprybių išskyrimą ir tobulintinų sričių apibrėžimą, nesiejant su vaiko lyginimu su kitais vaikais. 
42. Vaikų pasiekimai vertinami išskiriant tris pasiekimų lygius: 
43. iki pagrindinio - vaikas daro pažangą, tačiau jam reikia nuolatinės suaugusiojo pagalbos, paskatinimo ir individualaus telkimo; 
44. pagrindinis - vaikas savarankiškai arba su nedidele pagalba taiko įgytas žinias, gebėjimus ir įgūdžius, demonstruoja stabilų augimą); 
45. virš pagrindinio - vaikas pasižymi išskirtiniu savarankiškumu, kūrybiškumu, geba taikyti patirtį naujose situacijose ir dalytis pasiekimais su bendraamžiais. 
46. Vertinimo rezultatai ir vaiko darbai kaupiami ir fiksuojami elektroniniame dienyne ir vaikų pasiekimų aplankuose.
47. Priešmokyklinio ugdymo grupėje vykdoma kasdienė lankomumo apskaita, pagal „Panevėžio lopšelio-darželio „Voveraitė“ ugdytinių ugdymo dienų lankomumo apskaitos tvarkos aprašą“, patvirtintą direktoriaus 2020 m. rugsėjo 29 d. įsakymu Nr. VĮ-59.   Vaiko lankomumas yra žymimas elektroniniame dienyne „Mūsų darželis“. 
48. Tėvai (globėjai) privalo informuoti lopšelį-darželį apie vaiko nesilankymą ir jo priežastis teisės aktų nustatyta tvarka, o lankomumo užtikrinimas vykdomas bendradarbiaujant šeimai ir lopšeliui-darželiui. 
49. Socialinis pedagogas organizuoja vaikų lankomumo stebėseną, su grupės mokytojais aptaria nelankymo priežastis, kartu su Vaiko gerovės komisija vykdo nelankymo prevenciją vadovaujantis  „Panevėžio lopšelio-darželio „Voveraitė“ priešmokyklinio ugdymo dienų lankomumo apskaitos ir nelankymo prevencijos tvarkos aprašu, patvirtintu direktoriaus 2026 m. rugpjūčio 25 d. įsakymu Nr. VĮ-31.  
50. Tėvai (globėjai) yra aktyvūs vertinimo proceso dalyviai: jie dalijasi pastebėjimais apie vaiko pasiekimus namų aplinkoje, dalyvauja individualiuose pokalbiuose (ne mažiau kaip du kartus per mokslo metus – mokslo metų pradžioje ir pabaigoje) bei aptaria vaiko pažangą atviro ugdymo proceso dienų ir susirinkimų metu. Esant poreikiui, į pokalbius įtraukiami Vaiko gerovės komisijos atstovai, kiti specialistai, administracijos atstovai.
51. Baigiant Programą, mokytojas parengia galutinę išvadą apie vaiko pasiekimus ir pasirengimą mokytis pagal pradinio ugdymo programą, kuri pateikiama tėvams (globėjams) ir perduodama būsimai mokyklai.

  V SKYRIUS. 
UGDYMO PROCESO ORGANIZAVIMAS YPATINGOMIS APLINKYBĖMIS

52. Ypatingos aplinkybės – tai karantinas, ekstremali situacija, ekstremalus įvykis ar įvykis (ekstremali temperatūra, gaisras, potvynis, pūga ir kt.), keliantis pavojų vaikų sveikatai ir gyvybei. Šių aplinkybių laikotarpiu arba esant aplinkybėms lopšelyje-darželyje, dėl kurių priešmokyklinis ugdymas negali būti organizuojamas grupėje (remonto darbai ir kt.), ugdymo procesas gali būti koreguojamas arba laikinai stabdomas direkcijos (direktoriaus) sprendimu.
53. Ekstremali temperatūra – lopšelyje-darželyje ir / ar gyvenamojoje teritorijoje minus 20 °C ar žemesnė, arba 30 °C ar aukštesnė.
54. Valstybės, savivaldybės lygiu priėmus sprendimą ugdymą organizuoti nuotoliniu mokymo būdu, lopšelis-darželis:
54.1. vadovaujasi Mokymo nuotoliniu ugdymo proceso organizavimo būdu kriterijų aprašo, patvirtinto Lietuvos Respublikos švietimo, mokslo ir sporto ministro 2020 m. liepos 2 d. įsakymu Nr. V-1006, rekomendacijomis dėl priešmokyklinio ugdymo organizavimo ir „Panevėžio lopšelio-darželio ,,Voveraitė“ ugdymo proceso organizavimo nuotoliniu būdu tvarkos aprašu“, patvirtinimo direktoriaus 2020 m. rugsėjo 25 d. įsakymu Nr. VĮ-55.
54.2. skiria ne mažiau kaip 50 procentų ugdymo procesui numatyto laiko (per savaitę ir (ar) mėnesį) sinchroniniam ugdymui ir ne daugiau kaip 50 procentų – asinchroniniam ugdymui;
54.3. pertvarko ugdymo pagal Programą veiklų tvarkaraštį, pritaikydama jį ugdymo procesui organizuoti nuotoliniu mokymo būdu: konkrečios grupės tvarkaraštyje numato sinchroniniam ir asinchroniniam ugdymui skiriamą laiką. Galima nepertraukiamo sinchroninio ugdymo trukmė per dieną – iki 1 val.; 
54.4. nuotolinį ugdymą vykdo per suderintas informacines ir komunikacines technologijas: bendravimui su ugdytiniais ir jų tėvais (globėjais, rūpintojais) naudojama ZOOM programa, uždaros  „Facebook“ grupės, mokytojų elektroniniai paštai, mokyklos elektroninis paštas panvoveraite@gmail.com; mokyklos interneto svetainė www.voveraite.lt; mokymosi užduotys skiriamos „Facebook“ Padlet programos pagalba.
54.5. paskiria atsakingą asmenį (-is), kuris (-ie) teiks bendrąją informaciją apie ugdymosi proceso organizavimo tvarką, švietimo pagalbos teikimą ar komunikuos kitais svarbiais klausimais (pvz., informacinių komunikacinių technologijų perdavimas vaikų tėvams (globėjams), pagalbos teikimas diegiant, naudojantis informacinių technologijų programomis ar pan.) tol, kol neišnyksta ypatingos aplinkybės ar aplinkybės lopšelyje-darželyje, dėl kurių ugdymo procesas negalėjo būti organizuojamas kasdieniu ugdymo būdu grupėje. Informacija apie tai skelbiama lopšelio-darželio tinklalapyje;
55. Lopšelyje-darželyje dirbantys švietimo pagalbos specialistai teikia reikiamą pagalbą tiek kontaktiniu, tiek ir nuotoliniu būdu.
56. Lopšelio-darželio vadovas, nesant valstybės, savivaldybės lygio sprendimų dėl ugdymo proceso organizavimo esant ypatingoms aplinkybėms ar esant aplinkybėms lopšelyje-darželyje, dėl kurių ugdymo procesas negali būti organizuojamas kasdieniu mokymo proceso organizavimo būdu, priima sprendimus:
56.1. laikinai koreguoti ugdymo proceso įgyvendinimą:
56.1.1. keisti nustatytą pamokų trukmę;
56.1.2. keisti nustatytą pamokų pradžios ir pabaigos laiką;
56.1.3. ugdymo procesą perkelti į kitas aplinkas;
56.1.4.  priimti kitus aktualius ugdymo proceso organizavimo sprendimus, mažinančius / šalinančius pavojų vaikų sveikatai ir gyvybei.
56.2. laikinai stabdyti ugdymo procesą, kai dėl susidariusių aplinkybių lopšelio-darželio aplinkoje nėra galimybės jo koreguoti ar tęsti ugdymo procesą grupinio mokymosi forma kasdieniu mokymo proceso organizavimo būdu nei grupinio mokymosi forma nuotoliniu mokymo būdu, pvz., sutrikus elektros tinklų tiekimui ir kt. Ugdymo procesas lopšelio-darželio vadovo sprendimu gali būti laikinai stabdomas 1–2 darbo dienas. Jeigu ugdymo procesas turi būti stabdomas ilgesnį laiką, lopšelio-darželio vadovas sprendimą dėl ugdymo proceso stabdymo derina su savivaldybės vykdomąja institucija ar jos įgaliotu asmeniu;
56.3.  ugdymo procesą organizuoti nuotoliniu mokymo būdu, kai nėra galimybės tęsti ugdymo procesą grupinio mokymosi forma kasdieniu mokymo proceso organizavimo būdu. Lopšelio-darželio vadovas sprendimą ugdymo procesą organizuoti nuotoliniu mokymo būdu prima Mokymosi pagal formaliojo švietimo programas formų ir mokymo organizavimo tvarkos aprašo, patvirtinto Lietuvos Respublikos švietimo ir mokslo ministro 2012 m. birželio 28 d. įsakymu Nr. V-1049 nustatyta tvarka ir „Panevėžio lopšelio-darželio ,,Voveraitė“ ugdymo proceso organizavimo nuotoliniu būdu tvarkos aprašu“, patvirtinimo direktoriaus 2020 m. rugsėjo 25 d. įsakymu Nr. VĮ-55.

V. BAIGIAMOSIOS NUOSTATOS

57. Programa finansuojama iš valstybės biudžeto, vadovaujantis Mokymo lėšų apskaičiavimo, paskirstymo ir panaudojimo tvarkos aprašu, patvirtintu Lietuvos Respublikos Vyriausybės 2018 m. liepos 11 d. nutarimu Nr. 679, savivaldybė biudžeto, rėmėjų ir kitomis lėšomis. 
58. Priešmokyklinio ugdymo plano įgyvendinimo priežiūrą ir kontrolę vykdo lopšelio-darželio direktorius ir jo įgalioti asmenys. 
59. Priešmokyklinio ugdymo planas yra viešas dokumentas, skelbiamas lopšelio-darželio interneto svetainėje. 
60. Priešmokyklinio ugdymo planas keičiamas, papildomas ar atnaujinamas pasikeitus teisės aktams, reglamentuojantiems priešmokyklinį ugdymą, arba atsiradus poreikiui tobulinti ugdymo proceso organizavimą. Sprendimą dėl pakeitimų priima lopšelio-darželio direktorius. 
__________________

















Panevėžio lopšelio-darželio „Voveraitė“ 2026-2027 m. m. priešmokyklinio ugdymo plano 1 priedas

PANEVĖŽIO LOPŠELIO-DARŽELIO „VOVERAITĖ“
VISOS DIENOS MOKYKLOS INTEGRUOTOS DIENOS GRUPIŲ 
VEIKLŲ TVARKARAŠTIS 2026-2027 M.M. 

PRIEŠMOKYKLINĖ „BITUČIŲ“ GRUPĖ
	PIRMADIENIS

	LAIKAS
	PRIVALOMA/
NEPRIVALOMA
	VEIKLŲ IŠDĖSTYMAS
	VEIKLOS APRAŠYMAS

	7.00-8.00
	Neprivaloma
	Vaikų sutikimas, ramūs žaidimai, individuali veikla.

	8.00-9.00
	Privaloma
	PU programos veikla  (pagal ugdymo planą).

	
	
	VDM veikla.  Fizinis aktyvumas (1,2 pogr.)

	Vaikai aktyviai judės, lips gimnastikos sienelėmis, šokinės per virvę, žais su kamuoliais, atliks mankštas ir dalyvaus įvairiuose judriuose žaidimuose, stiprinančiuose pusiausvyrą, motoriką, koncentraciją ir komandinius gebėjimus. 

	9.00-9.30
	Neprivaloma
	Pasiruošimas pusryčiams, pusryčiai

	9.30-11.00
	Privaloma
	PU programos veikla (pagal ugdymo planą).

	11.00-12.30
	Privaloma
	PU programos projektinė, pažintinė veikla lauke (pagal ugdymo planą).

	
	
	VDM veikla. Anglų kalba (1 pogr.)
	Vaikai žaismingai mokysis anglų kalbos, dalyvaus žaidimuose, dainelėse bei vaidmenų žaidimuose, kurs mini projektus, lavins klausos, kalbos ir bendravimo įgūdžius, bendradarbiaus grupėje ir spręs paprastas situacijas anglų kalba.

	12.30-13.00
	Privaloma
	Pasiruošimas pietums, pietūs.

	13.00-15.30
	Privaloma
	Poilsis, ramūs žaidimai grupės poilsio erdvėje.

	
	
	VDM veikla. Anglų kalba (2,3,4 pogr.)
	Vaikai žaismingai mokysis anglų kalbos, dalyvaus žaidimuose, dainelėse bei vaidmenų žaidimuose, kurs mini projektus, lavins klausos, kalbos ir bendravimo įgūdžius, bendradarbiaus grupėje ir spręs paprastas situacijas anglų kalba.

	15.30-16.00
	Privaloma
	Konstrukciniai, stalo žaidimai.

	
	
	VDM veikla. Krepšinis „Tritaškis“.


	Vaikai mokysis kamuolio valdymo, varymo, perdavimo ir metimo į krepšį, atliks įvairias judėjimo užduotis ir žais komandinius žaidimus.

	16.00-16.30
	Neprivaloma
	Vakarienė.

	16.30-17.30
	Privaloma
	Inžinerijos, konstrukcinių žaidimų užsiėmimas.

	
	
	VDM veikla. Krepšinis (1,2 pogr.)
	Vaikai mokysis krepšinio pagrindų, kamuolio varymo, perdavimo ir metimo į krepšį, lavins koordinaciją, vikrumą ir komandinio darbo įgūdžius.

	17.30-17.48
	Neprivaloma
	Vaikų pasirinkta veikla.



	[bookmark: _Hlk207276179]ANTRADIENIS

	LAIKAS
	PRIVALOMA/
NEPRIVALOMA
	VEIKLŲ IŠDĖSTYMAS
	VEIKLOS APRAŠYMAS

	7.00-7.18
	Neprivaloma
	Vaikų sutikimas, ramūs žaidimai, individuali veikla.

	7.18-8.00
	Privaloma
	

	
	
	VDM veikla. STEAM (individuali pagalba sunkumu patiriantiems vaikams).
	

	8.00-9.00
	Privaloma
	Socialinio emocinio intelekto lavinimo programa  „Linksmieji draugai“.

	
	
	VDM veikla. STEAM (1,2 pogr.)



	Vaikai tyrinėja, eksperimentuoja, kelia hipotezes ir jas tikrina, ugdydami kritinį mąstymą, kūrybiškumą bei bendradarbiavimo įgūdžius. Pasitelkdami interaktyvias priemones, jie susipažįsta su gamtos mokslais, matematika, inžinerija, kalba ir technologijomis, mokosi spręsti problemas ir pažinti pasaulį per patirtį.

	9.00-9.30
	Neprivaloma
	Pasiruošimas pusryčiams, pusryčiai.

	9.30-12.30
	Privaloma
	PU programos veikla (pagal ugdymo planą).

	
	
	VDM veikla. STEAM (1,2 pogr.)



	Vaikai tyrinėja, eksperimentuoja, kelia hipotezes ir jas tikrina, ugdydami kritinį mąstymą, kūrybiškumą bei bendradarbiavimo įgūdžius. Pasitelkdami interaktyvias priemones, jie susipažįsta su gamtos mokslais, matematika, inžinerija, kalba ir technologijomis, mokosi spręsti problemas ir pažinti pasaulį per patirtį.

	12.30-13.00
	Privaloma
	Pasiruošimas pietums, pietūs.	

	13.00-14.00
	Privaloma
	Ramūs žaidimai grupės poilsio erdvėje

	14.00-15.00
	Privaloma
	PU programos veikla (pagal ugdymo planą).

	15.00-16.00
	Privaloma
	Konstrukcinai žaidimai.

	16.00-16.30
	Neprivaloma
	Vakarienė.

	16.20-17.48
	Neprivaloma
	Laisvai vaikų pasirinkta veikla.



	[bookmark: _Hlk207276890]TREČIADIENIS

	[bookmark: _Hlk199158926]LAIKAS
	PRIVALOMA/
NEPRIVALOMA
	VEIKLŲ IŠDĖSTYMAS
	VEIKLOS APRAŠYMAS

	7.00-8.00
	Neprivaloma
	Vaikų sutikimas, ramūs žaidimai, individuali veikla
 

	8.00-9.00
	Privaloma
	Individualūs skaitymo įgūdžių lavinimo užsiėmimai.

	9.00-9.30
	Neprivaloma
	Pasiruošimas pusryčiams, pusryčiai

	9.30-10.54
	Privaloma
	PU programos veikla (pagal ugdymo planą).

	
	
	VDM veikla. Šokiai.

	
	Vaikai mokysis įvairių šokio judesių, ritmų ir trumpų šokių kompozicijų, lavins koordinaciją, muzikos pojūtį ir pasitikėjimą savimi.

	10.54-12.30
	Privaloma
	PU programos projektinė, pažintinė veikla lauke (pagal ugdymo planą).

	12.30-13.00
	Privaloma
	Pasiruošimas pietums, pietūs

	13.00-13.30
	Privaloma
	Verslumo ugdymo pradmenys „Aš pats“

	13.30-14.30
	Privaloma
	Ramūs žaidimai grupės poilsio erdvėje.

	
	
	VDM veikla. „Šaškės“ (1,2 pogr.)

	Vaikai mokosi žaisti šaškėmis, susipažįsta su figūrėlėmis, taisyklėmis, lavina loginį mąstymą, dėmesio sutelkimą, kantrybę. Užsiėmimų metu vaikų ugdomas gebėjimas planuoti ėjimus, priimti sprendimus, laikytis taisyklių ir draugiškai rungtyniauti.

	14.30-15.30
	Privaloma
	PU programos veikla (pagal ugdymo planą).

	
	
	VDM veikla. „Futbolas“.

	Vaikai susipažins su futbolo pagrindais: mokysis varyti, perduoti kamuolį, judėti komandoje, laikytis taisyklių. Veikla lavins fizinį aktyvumą, koordinaciją, draugiškumą ir komandinius įgūdžius.

	15.30-16.00
	Privaloma
	Stalo, konstrukciniai žaidimai 

	16.00-16.30
	Neprivaloma
	Vakarienė

	16.30-17.48
	Neprivaloma
	Vaikų inicijuota veikla



	[bookmark: _Hlk207277320]KETVIRTADIENIS

	LAIKAS
	PRIVALOMA/
NEPRIVALOMA
	VEIKLŲ IŠDĖSTYMAS
	VEIKLOS APRAŠYMAS

	7.00-8.00
	Neprivaloma
	Vaikų sutikimas, ramūs žaidimai, individuali veikla.

	8.00-9.00
	Privaloma
	PU programos veikla (pagal ugdymo planą).

	
	
	VDM veikla.  Fizinis aktyvumas (1,2 pogr.)

	Vaikai aktyviai judės, lips gimnastikos sienelėmis, šokinės per virvę, žais su kamuoliais, atliks mankštas ir dalyvaus įvairiuose judriuose žaidimuose, stiprinančiuose pusiausvyrą, motoriką, koncentraciją ir komandinius gebėjimus. 

	9.00-9.30
	Neprivaloma
	Pasiruošimas pusryčiams, pusryčiai

	9.30-10.15
	Privaloma
	PU programos veikla( pagal ugdymo planą).

	10.15-12.30
	Privaloma
	PU programos projektinė, pažintinė veikla lauke (pagal ugdymo planą).

	
	
	VDM veikla. Matematinio skaičiavimo metodika „NUMICON“

	
	Vaikai tyrinės skaičius, kiekius ir formas. Žaisdami ir atlikdami praktines užduotis, jie lavins erdvinį mąstymą, mokysis skaičiuoti, atlikti aritmetinius veiksmus bei taikyti matematikos žinias kasdienėse situacijose.

	12.30-13.00
	Privaloma
	Pasiruošimas pietums, pietūs.

	13.00-15.30
	Privaloma
	Poilsis, ramūs žaidimai, laisvai pasirinkta vaikų veikla.

	15.30-16.00
	Privaloma
	Socialinio emocinio intelekto lavinimo programa „Linksmieji draugai“.“.

	
	
	VDM veikla. „Linksmosios estafetės“ (1,2 pogr.).



	Vaikai dalyvauja įvairiose judriosiose rungtyse, kuriose reikia greičio, vikrumo, taiklumo ir komandinio bendradarbiavimo. Estafetės atliekamos žaismingai, įtraukiant įvairias priemones (kamuolius, lankus, kliūtis), kad kiekvienas vaikas patirtų judėjimo džiaugsmą, mokytųsi palaikyti draugus ir siekti bendro tikslo.

	16.00-16.30
	Neprivaloma
	Vakarienė.

	16.30-17.30
	Privaloma
	Inžinerijos, konstrukcinių žaidimų užsiėmimas.

	
	
	VDM veikla. „Orientacinis“ (1,2 pogr.)
	Vaikai mokysis orientuotis aplinkoje, atliks įvairias orientacines užduotis, ieškos objektų pagal nuorodas, lavins pastabumą, dėmesį ir gebėjimą bendradarbiauti.

	17.30-17.48
	Neprivaloma
	Laisvai vaikų pasirinkta veikla.



	PENKTADIENIS

	LAIKAS
	PRIVALOMA/
NEPRIVALOMA
	VEIKLŲ IŠDĖSTYMAS
	VEIKLOS APRAŠYMAS

	7.00-8.00
	Neprivaloma
	Vaikų sutikimas, ramūs žaidimai, individuali veikla

	8.00-9.00
	Privaloma
	PU programos veikla (pagal ugdymo planą).

	9.00-9.30
	Neprivaloma
	Pasiruošimas pusryčiams, pusryčiai

	9.30-10.30
	Privaloma
	PU programos veikla (pagal ugdymo planą).

	11.00-12.30
	Privaloma
	Pažintinė veikla lauke.

	12.30-13.00
	Privaloma
	Pasiruošimas pietums, pietūs

	13.00-13.30
	Privaloma
	Poilsis, ramūs žaidimai, laisvai pasirinkta vaikų veikla.

	13.30-15.30
	Privaloma
	PU programos veikla (pagal ugdymo planą).

	
	
	VDM veikla. Šokiai.


	Vaikai mokysis įvairių šokio judesių, ritmų ir trumpų šokių kompozicijų, lavins koordinaciją, muzikos pojūtį ir pasitikėjimą savimi.

	15.30-16.00
	Privaloma
	Konstrukciniai, stalo žaidimai.

	16.00-16.30
	Neprivaloma
	Vakarienė

	16.30-17.48
	Neprivaloma
	Vaikų inicijuota veikla



PRIEŠMOKYKLINĖ „LAPIUKŲ“ GRUPĖ
	PIRMADIENIS

	LAIKAS
	PRIVALOMA/
NEPRIVALOMA
	VEIKLŲ IŠDĖSTYMAS
	VEIKLOS APRAŠYMAS

	7.00-7.54
	Neprivaloma
	Vaikų sutikimas, ramūs žaidimai, individuali veikla

	7.54-9.00
	Privaloma
	Individualūs skaitymo įgūdžių lavinimo užsiėmimai.

	
	
	VDM veikla. STEAM 

	Individuali pagalba  ugdymosi sunkumų patiriantiems vaikams.

	8.00-9.00
	Privaloma
	PU programos veikla (pagal ugdymo planą).

	9.00-9.30
	Neprivaloma
	Pasiruošimas pusryčiams, pusryčiai
	

	9.30-11.00
	Privaloma
	PU programos veikla (pagal ugdymo planą).

	11.00-12.30
	Privaloma
	PU programos projektinė, pažintinė veikla lauke (pagal ugdymo planą).

	12.30-13.00
	Privaloma
	Pasiruošimas pietums, pietūs

	13.00-13.30
	Privaloma
	Socialinio-emocinio intelekto lavinimo programa „Linksmieji draugai“

	13.30-15.30
	Privaloma
	Poilsis, ramūs žaidimai grupės poilsio erdvėje

	
	
	VDM veikla. „Krepšinis“ (1,2 pogr.)

	Vaikai mokysis krepšinio pagrindų, kamuolio varymo, perdavimo ir metimo į krepšį, lavins koordinaciją, vikrumą ir komandinio darbo įgūdžius.

	15.30-16.00
	Privaloma
	Verslumo ugdymo pradmenys „Aš pats“.

	16.00-16.30
	Neprivaloma
	Vakarienė.

	16.30-17.48
	Neprivaloma
	Vaikų inicijuota veikla.



	ANTRADIENIS

	LAIKAS
	PRIVALOMA/
NEPRIVALOMA
	VEIKLŲ IŠDĖSTYMAS
	VEIKLOS APRAŠYMAS

	7.00-8.00
	Neprivaloma
	Vaikų sutikimas, ramūs žaidimai, individuali veikla.

	8.00-9.00
	Privaloma
	PU programos veikla (pagal ugdymo planą).

	
	
	VDM veikla.  Fizinis ugdymas (1,2 pogr.)

	Vaikai aktyviai judės, lips gimnastikos sienelėmis, šokinės per virvę, žais su kamuoliais, atliks mankštas ir dalyvaus įvairiuose judriuose žaidimuose, stiprinančiuose pusiausvyrą, motoriką, koncentraciją ir komandinius gebėjimus. Integruoti interaktyvūs sprendimai padės sujungti judesį, garsą ir vaizdą į visuminį mokymosi procesą, skatinantį vaikus mokytis per kūną ir patirtį.

	9.00-9.30
	Neprivaloma
	Pasiruošimas pusryčiams, pusryčiai

	9.30-11.00
	Privaloma
	PU programos veikla (pagal ugdymo planą).

	11.30-12.30
	Privaloma
	PU programos veikla projektinė, pažintinė veikla lauke (pagal ugdymo planą).

	
	
	VDM veikla. Anglų kalba (1 pogr.)
	Vaikai žaismingai mokysis anglų kalbos, dalyvaus žaidimuose, dainelėse bei vaidmenų žaidimuose, kurs mini projektus, lavins klausos, kalbos ir bendravimo įgūdžius, bendradarbiaus grupėje ir spręs paprastas situacijas anglų kalba.

	12.30-13.00
	Privaloma
	Pasiruošimas pietums, pietūs

	13.00-15.30
	Privaloma
	Laisvai pasirinkta vaikų veikla, stalo žaidimai

	
	
	VDM veikla. Anglų kalba (2,3,4 pogr.)
	Vaikai žaismingai mokysis anglų kalbos, dalyvaus žaidimuose, dainelėse bei vaidmenų žaidimuose, kurs mini projektus, lavins klausos, kalbos ir bendravimo įgūdžius, bendradarbiaus grupėje ir spręs paprastas situacijas anglų kalba.

	15.00-16.00
	Privaloma
	Konstrukciniai, stalo žaidimai.

	16.00-16.30
	Neprivaloma
	Vakarienė

	16.30-17.48
	Neprivaloma
	Vaikų inicijuota veikla

	

	
	
	

	TREČIADIENIS

	LAIKAS
	PRIVALOMA/
NEPRIVALOMA
	VEIKLŲ IŠDĖSTYMAS
	VEIKLOS APRAŠYMAS

	7.00-8.00
	Neprivaloma
	Vaikų sutikimas, ramūs žaidimai, individuali veikla.

	8.00-9.00
	Privaloma
	Individualūs skaitymo įgūdžių lavinimo užsiėmimai.

	9.00-9.30
	Neprivaloma
	Pasiruošimas pusryčiams, pusryčiai.

	9.30-10.54
	Privaloma
	PU programos veikla (pagal ugdymo planą).

	10.54-12.30
	Privaloma
	PU programos veikla projektinė, pažintinė veikla lauke (pagal ugdymo planą).

	
	
	VDM veikla. Šokiai (1,2 pogr.)


	Vaikai mokysis įvairių šokio judesių, ritmų ir trumpų šokių kompozicijų, lavins koordinaciją, muzikos pojūtį ir pasitikėjimą savimi

	12.30-13.00
	Privaloma
	Pasiruošimas pietums, pietūs.

	13.00-15.00
	Privaloma
	Poilsis, ramūs žaidimai grupės poilsio erdvėje

	15.00-16.00
	Privaloma
	PU programos veikla (pagal ugdymo planą).

	16.00-16.30
	Neprivaloma
	Vakarienė

	16.30-17.48
	Neprivaloma
	Vaikų inicijuota veikla.



	KETVIRTADIENIS

	LAIKAS
	PRIVALOMA/
NEPRIVALOMA
	VEIKLŲ IŠDĖSTYMAS
	VEIKLOS APRAŠYMAS

	7.00-7.18
	Neprivaloma
	Vaikų sutikimas, ramūs žaidimai, individuali veikla

	7.18-8.00
	Privaloma
	

	
	
	VDM veikla. Matematinio skaičiavimo metodika „NUMICON“ 	
	Individuali pagalba ugdymosi sunkumų patiriantiems vaikams.


	8.00-9.00
	Privaloma
	PU programos veikla (pagal ugdymo planą).

	
	
	VDM veikla. Matematinio skaičiavimo metodika „NUMICON“ (1,2 pogr.)
	
	Vaikai tyrinės skaičius, kiekius ir formas. Žaisdami ir atlikdami praktines užduotis, jie lavins erdvinį mąstymą, mokysis skaičiuoti, atlikti aritmetinius veiksmus bei taikyti matematikos žinias kasdienėse situacijose.

	9.00-9.30
	Neprivaloma
	Pasiruošimas pusryčiams, pusryčiai

	9.30-10.15
	Privaloma
	PU programos veikla

	
	
	VDM veikla. Matematinio skaičiavimo metodika „NUMICON“ (3,4 pogr.)

	Vaikai tyrinės skaičius, kiekius ir formas. Žaisdami ir atlikdami praktines užduotis, jie lavins erdvinį mąstymą, mokysis skaičiuoti, atlikti aritmetinius veiksmus bei taikyti matematikos žinias kasdienėse situacijose.

	10.30-11.30
	Privaloma
	PU programos veikla (pagal ugdymo planą).

	11.30-12.30
	Privaloma
	PU programos pažintinė, projektinė veikla lauke (pagal ugdymo planą).

	12.30-13.00
	Privaloma
	Pasiruošimas pietums, pietūs

	13.00-13.30
	Privaloma
	Socialinio emocinio intelekto lavinimo programa „Linksmieji draugai“.

	13.30-14.30
	Privaloma
	Ramūs žaidimai, vaikų pasirinkta veikla grupės poilsio erdvėje.

	
	
	VDM veikla. „Orientacinis“ (1,2 pogr.)

	Vaikai mokysis orientuotis aplinkoje, atliks įvairias orientacines užduotis, ieškos objektų pagal nuorodas, lavins pastabumą, dėmesį ir gebėjimą bendradarbiauti.

	14.30-15.30
	Privaloma
	Projektinė veikla grupėje.

	
	
	VDM veikla. „Linksmosios estafetės“ (1,2 pogr.).



	Vaikai dalyvauja įvairiose judriosiose rungtyse, kuriose reikia greičio, vikrumo, taiklumo ir komandinio bendradarbiavimo. Estafetės atliekamos žaismingai, įtraukiant įvairias priemones (kamuolius, lankus, kliūtis), kad kiekvienas vaikas patirtų judėjimo džiaugsmą, mokytųsi palaikyti draugus ir siekti bendro tikslo.

	15.30-16.00
	Privaloma
	Konstrukciniai, stalo žaidimai.

	16.00-16.30
	Neprivaloma
	Vakarienė

	16.30-17.48
	Neprivaloma
	Vaikų inicijuota veikla



	PENKTADIENIS

	LAIKAS
	PRIVALOMA/
NEPRIVALOMA
	VEIKLŲ IŠDĖSTYMAS
	VEIKLOS APRAŠYMAS

	7.00-8.00
	Neprivaloma
	Vaikų sutikimas, ramūs žaidimai, individuali veikla

	8.00-9.00
	Privaloma
	PU programos veikla (pagal ugdymo planą).

	
	
	VDM veikla.  Fizinis aktyvumas (1,2 pogr.)

	Vaikai aktyviai judės, lips gimnastikos sienelėmis, šokinės per virvę, žais su kamuoliais, atliks mankštas ir dalyvaus įvairiuose judriuose žaidimuose, stiprinančiuose pusiausvyrą, motoriką, koncentraciją ir komandinius gebėjimus. 

	9.00-9.30
	Neprivaloma
	Pasiruošimas pusryčiams, pusryčiai

	9.30-11.00
	Privaloma
	PU programos veikla projektinė, pažintinė veikla (pagal ugdymo planą).

	11.00-12.30
	Privaloma
	PU programos projektinė, pažintinė veikla lauke (pagal ugdymo planą).

	12.30-13.00
	Privaloma
	Pasiruošimas pietums, pietūs
	

	13.00-15.30
	Privaloma
	Poilsis, ramūs žaidimai, laisvai pasirinkta vaikų veikla.

	15.30-16.00
	Privaloma
	

	
	
	VDM veikla. Šokiai.

	
	Vaikai mokysis įvairių šokio judesių, ritmų ir trumpų šokių kompozicijų, lavins koordinaciją, muzikos pojūtį ir pasitikėjimą savimi.

	16.00-16.30
	Neprivaloma
	Vakarienė

	16.30-17.30
	Privaloma
	Stalo, konstrukciniai žaidimai

	
	
	VDM veikla. Šokiai.

	
	Vaikai mokysis įvairių šokio judesių, ritmų ir trumpų šokių kompozicijų, lavins koordinaciją, muzikos pojūtį ir pasitikėjimą savimi.

	17.30-17.48
	Neprivaloma
	Laisvai pasirinkta vaikų veikla.





_____________________________



